उत्तर प्रदेश के आगामी विधानसभा चुनाव को देखते हुए सियासी पारा इस सर्द मौसम में भी गर्म है. दल बदलने और टिकट हासिल करने का खेल जोरों पर हैं. ऐसे में अपराध की दुनिया से निकलकर सियासत में हाथ आजमाने वाले बाहुबली भी सही मौका और पार्टी तलाश रहे हैं. ऐसा ही एक नाम है बिहार से दो बार विधायक रह चुके बाहुबली नेता राजन तिवारी का. मूल रूप से यूपी के रहने वाले राजन के आपराधिक कारनामों ने ही उन्हें सिसायत के मैदान में बाहुबली बना दिया.